Publication: Magyar Közlöny
Issue: MK-2000-121 (Year: 2000, Number: 121)
Era: 1990-2004
Section: 4. A Kormány a Magyar Köztársaság 2000. évi költségvetéséről szóló 1999. évi CXXV. törvény 42. §-ának
Paragraph Index: 1384

a) A minimálbér 2001-ben 40 000 Ft-ra történő emelésével a korábbi törekvései alapján a munkavállalói oldal egyetértett. Ugyanakkor a kedvezőtlen foglalkoztatási hatásoktól tartva indokoltnak tartotta és ezért támogatta a munkaadói oldal igényét a minimálbér-emelés költségnövelő hatásának ellensúlyozására. Felhívták a fegyelmet a közszférában várható feszültségekre. A munkaadói oldal a javasolt minimálbér-emelés bevezetéséhez több elemből álló kompenzációs csomag kidolgozására tett javaslatot, amely többek között tartalmazta az egészségügyi hozzájárulás összegének a minimálbér tervezett növekedési ütemével azonos, valamint a részmunkaidős foglalkoztatással arányos mértékű csökkentését, és konkrét javaslatot tett a Munkaerőpiaci Alapból történő ellentételezésre. Javasolta, hogy a Munkaerőpiaci Alapba saját jövedelmük után befizetést nem teljesítő kisvállalkozókra terjedjen ki a személyi jövedelemadóból levonható adójóváírás és a társadalombiztosítási kötelezettségüket a minimálbér helyett a tényleges jövedelmük után teljesítsék. A munkavállalói és a munkaadói oldal szükségesnek tartotta, hogy a versenyszféra 2001. évi átlagkereset-növe- KÖZLEMÉNYEK, HIRDETMÉNYEK V. rész 2000/121. szám kedési mértékére a Kormány tegyen javaslatot és vegyen részt a tárgyalásokban. Tekintettel a tervezettnél nagyobb inflációra, szorgalmazták, hogy az állami tulajdonú vállalatok körében a 2000. évben érvényesített 8—9 százalékos átlagkereset-növekedési korlátot a Kormány oldja fel.

Source: https://magyarkozlony.hu/hivatalos-lapok/0dcb2e2dc7bf928953b672e42ed9b09da69819e5/dokumentumok/69f533712ba754c47be81fed5c69b2be988d3fc6/letoltes